የኢትዮጵያ ወጣቶች ኦሊምፒክልዑክ በድል ተመልሷል
ለመጀመሪያ ጊዜ
በምስራቅ አፍሪካ ኦሊምፒክ ኮሚቴዎች ማህበር በተዘጋጀውና በሩዋንዳ ኦሊምፒክ ኮሚቴ አስተናጋጅነት ባሳለፍነው ማክሰኞ ጀምሮ እስከ ቅዳሜ በኪጋሊ በተካሄደው አኖካ ዞን 5 የአትሌቲክስ ውድድር ኢትዮጵያውያን አትሌቶች ድል ተቀዳጅተዋል። የዞን
አምስት ሀገሮች የወጣቶች ጨዋታ በአትሌቲክስ፣ ብስክሌት፣ ቴኳንዶ፣ የውሃ ዳር መረብ ኳስ እና ቅርጫት ኳስ ስፖርት አይነቶች ተካሂዷል። በአትሌቲክስ ኬንያ፣ ሩዋንዳ፣ ኡጋንዳ ፣ግብጽን ጨምሮ 12 ሀገሮች ጋር ተወዳድረውበታል። በውድድሩ ኢትዮጵያውያን አትሌቶች አራት
የወርቅ፣ ሁለት የብር እና አንድ የነሀስ በድምሩ ሰባት ሜዳሊያዎች አግኝተዋል። በ800ሜ
ሴቶች አትሌት ፍሬዘውድ ተስፋዬ፣ በ1500ሜ
ሴቶች አትሌት መልካም አለማየሁ፣ በ1500ሜ
ወንድ አትሌት መልካሙ ዘገየ፣ በ3000ሜ
ወንድ አትሌት መንግስቱ በቀለ የወርቅ ሜዳሊያ አግኝተዋል። በ800ሜ
ወንድ አትሌት ጣሰው ያዳ፣ በ300ሜ
ሴቶች አትሌት መስዋት አማረ የብር ሜዳሊያ ያገኙ ሲሆን፤ በ5000ሜ
ወንድ አትሌት ቦኪ ዲሪባ የነሃስ ሜዳሊያ አሸናፊ ሆኗል። ቡድኑ
ትናንት ማለዳ ቦሌ ዓለም አቀፍ አውሮፕላን ማረፊያ ሲደርስም የኢትዮጵያ ኦሎምፒክ ኮሚቴ ፕሬዚዳንት ክቡር ዶክተር አሸብር ወልደ ጊዮርጊስ፣ የኢትዮጵያ ኦሎምፒክ ኮሚቴ ዋና ጸሐፊ አቶ ታምራት በቀለና ሌሎች አመራሮች፣ የኢትዮጵያ አትሌቲክስ ፌዴሬሽን ጽህፈት ቤት ኃላፊ አቶ ቢልልኝ መቆያና ጥሪ የተደረገላቸው እንግዶች ተገኝተው አቀባበል አድርገውለታል፡፡ የኢትዮጵያ ኦሎምፒክ ኮሚቴ መረጃ እንዳመላከተው፤ በአቀባበል ስነስርዓቱ ላይ ዶክተር አሸብር ‹‹ ዞን 5 የምስራቅ አፍሪካ ውድድር እንደመሆኑ መጠን፤ በአትሌቲክስ ስፖርት ውድድር ከፍተኛ ፉክክር ያለበት ነው፤ ሰባት ሆናችሁ ሰባት ሜዳሊያ በማምጣት የኢትዮጵያን ህዝብ አኩርታችኋል፤ እኛም ኮርተንባችኋል›› ብለዋል፡፡ በቀጣይም ለሚኖራት አህጉር አቀፍ መላ አፍሪካ ጨዋታና ቶኪዮ 2020 ኦሊምፒክ ‹‹በርትታችሁ ስሩ የኢትዮጵያ ኦሊምፒክ ኮሚቴም አቅም በፈቀደ አግባብ እስከ መጨረሻው ከጎናችሁ ነው»ሲሉም አክለዋል። የኢትዮጵያ አትሌቲክስ
ፌዴሬሽን የጽህፈት ቤት ኃላፊ
አቶ ቢልልኝ መቆያ
‹‹ጓደኞቻችሁ ዴንማርክ ላይ ባስመዘገቡት ድል ማግስት
ይህንን ውጤት በማስመዝገባችሁ
ኮርተናል፤ በቀጣይም ለአህጉር
ዓቀፍና ዓለም አቀፍ
ውድድሮች በርትታችሁ ስሩ›› ብለዋል።አዲስ ዘመን ሚያዝያ 1/2011በ